ഹോർമുസാൻ

ഹോർമുസാൻ (മധ്യ പേർഷ്യൻ: ഹോർമസ്ദാൻ, പുതിയ പേർഷ്യൻ: ) ഖുസെസ്ഥാനിലെ ഗവർണറായി സേവനമനുഷ്ഠിച്ചിരുന്ന ഒരു പേർഷ്യൻ പ്രഭുവും, അൽ-ഖ്വാദിസിയ യുദ്ധത്തിലെ സസാനിയൻ സൈനിക ഉദ്യോഗസ്ഥരിൽ ഒരാളുമായിരുന്നു. 642-ൽ ഷുഷ്താറിന്റെ പതനത്തിനുശേഷം അദ്ദേഹത്തെ മുസ്ലീങ്ങൾ തടവിലാക്കി. രണ്ട് വർഷത്തിന് ശേഷം, റാഷിദൂൻ ഖലീഫ ഉമറിന്റെ കൊലപാതകം അദ്ദേഹത്തിനുമേൽ ആരോപിക്കപ്പെടുകയും മരിച്ച ഖലീഫയുടെ മകൻ ഉബൈദ്-അല്ലാഹ് അദ്ദേഹത്തെ വധിക്കുകയും ചെയ്തു.

 ആദ്യകാലജീവിതം 
മെഡിയയിലെ ഒരു ജില്ലയായ മിഹ്‌റഗാൻ-കഡാഗിൽ നിന്നുള്ള ഒരു സമ്പന്ന പ്രഭുവായിരുന്ന ഹോർമുസാൻ കൂടാതെ സസാനിയൻ സാമ്രാജ്യത്തിലെ ഏഴ് പാർത്തിയൻ വംശങ്ങളിൽ ഒന്നിൽ ഉൾപ്പെട്ട വ്യക്തിയുമായിരുന്നു. സൂസയുടെ ഗവർണറായിരുന്ന ഷഹ്രിയാർ അദ്ദേഹത്തിൻറെ സഹോദരനായിരുന്നു. ചില സ്രോതസ്സുകൾ പ്രകാരം, ഹോർമുസാൻ ഖൊസ്രോ രണ്ടാമന്റെ (r. 590-628) സഹോദരീഭർത്താവും കവാദ് II (r. 628) ന്റെ മാതൃസഹോദരനുമായിരുന്ന് കാണുന്നു.  എന്നാൽ ഇറാനിയൻ വംശജയല്ലാതിരുന്ന കവാദിന്റെ മാതാവ്  മരിയ എന്ന ബൈസന്റൈൻ രാജകുമാരിയായിരുന്നതിനാൽ ഇത് മിക്കവാറും തെറ്റാണെന്ന് കാണാം. ചരിത്രകാരിയായ പൗർഷാരിയാറ്റിയുടെ അഭിപ്രായത്തിൽ, ഹോർമുസാൻറെ ഉത്ഭവം പാർത്തിയൻ കുടുംബത്തിന് പകരം പേർഷ്യൻ കുടുംബത്തിൽ നിന്നാകാം. ഉത്ഭവത്തെക്കുറിച്ചുള്ള  തർക്കം മാറ്റി നിറുത്തിയാൽ, 628-ൽ ആദ്യമായി പരാമർശിക്കപ്പെടുന്ന പാർസിഗ് (പേർഷ്യൻ) വിഭാഗത്തിന്റെ ഭാഗമായിരുന്ന അദ്ദേഹം സാസാനിയൻ രാഷ്ട്രീയത്തിൽ ഒരു പ്രധാന പങ്ക് വഹിച്ചിരുന്നുവെന്നതായും അറിയപ്പെടുന്നു. തന്റെ കുടുംബത്തിൻറെ സ്വാധീന മേഖലയും ജന്മസ്ഥലവുമായ മിഹ്‌റഗാൻ-കഡാഗും, കൂടാതെ സസാനിയൻ സാമ്രാജ്യത്തിലെ ഏറ്റവും സമ്പന്നമായ പ്രവിശ്യകളിലൊന്നായ ഖുസെസ്ഥാനും മുഴുവനായും അദ്ദേഹം നിയന്ത്രിച്ചിരുന്നു.

 അവലംബം